User:Zuldaan zaki

Sadio Mane Oo Xulkiisa Senegal Ka Caawiyay In Ay Siddeed Dhamaadka AFCON 2019 U Soo Baxaan Iyo Xulka Morocco Oo Waji Gabax Layaableh La Kulmay.

Xulka qaranka Morocco ayaa waji gabax wayn kala kulmay dhigiisa Benin oo si layaableh ugu soo baxay wareega siddeed dhamaadka koobka qaramada Afrika. Xulka Morocco oo ka mid ahaa xulalkii loo saadaalinayay koobkan ayaa tartankan laga cidhibtiray.

Xulka qaranka Senegal ayaa isna u soo baxay siddeed dhamaadka koobka qaramada Afrika kadib markii uu Sadio Mane ka caawiyay in ay dhinac iskaga dhigeen xulka Uganda.

Kulankii xulalka Morocco iyo Benin ayaa ku dhamaaday barbaro 1-1 laakiin rekoodhayaal 4-1 ah ayaa lagu niyadjabiyay xulka waqooyiga Afrika ka yimid ee Morocco. Xulka Benin ayaa ka mid noqday layaabka koobka qaramada Afrika ee Masar ka socda.

Bartilmaameedka kooxaha Liverpool iyo Arsenal ee Hakim Ziyech oo hore kooxda Ajax wacdaro ugu soo dhigay ayaa ka mid ahaa ciyaartoydii xulkiisa Morocco ka qasaariyay rekoodhayaashii ay tuureen.

Iyada oo guuldaradii xulka Nigeria ka soo gaadhay xulka jasiirada Madagascar uu ahaa layaabkii ugu waynaa ee koobka qaramada Afrika ee Masar ka socda, waxaa hadda soo raacday guuldarada uu xulka Benin ku karbaashay xulka Morocco oo ka mid ahaa xulalka koobkan loo saadaalinayay.

Dhinaca kale xulka qaranka Senegal ayaa u soo baxay wareega siddeed dhamaadka koobka qaramada Afrika kadib markii ay guul muhiim ah ka gaadheen xulka Uganda iyada oo Sadio Mane………………